Negyvenamųjų patalpų nuomos konkurso sąlygos

2021-04-22

1. Pasvalio rajono savivaldybės administracijos Daujėnų seniūnija, kodas 188617792, Stoties g. 2, Daujėnų mstl., Daujėnų sen., Pasvalio r. sav. skelbia pastato, esančio Stoties g. 2, Daujėnų mstl., Daujėnų sen., Pasvalio r. sav. (nekilnojamojo turto kadastrinių matavimų byloje Nr. 485 pastatas pažymėtas plane 1B2p, unikalus Nr. 6796-8004-1019), 5 kv. m stogo bevielio ryšio perdavimo antenai sumontuoti, nuomos viešą konkursą.

2. Konkursas organizuojamas vadovaujantis Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2020 m. spalio 28 d. sprendimu Nr. T1-205 „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimo“ (su visais aktualiais pakeitimais) (pridedama).

3. Šį konkursą vykdo Pasvalio rajono savivaldybės administracijos Daujėnų seniūnijos seniūno 2021 m. kovo 16 d. įsakymu Nr. V1-11 „Dėl komisijos sudarymo“ sudaryta viešo nuomos konkurso komisija.

4. Patalpų naudojimo paskirtis – **bevielio ryšio perdavimo antenai sumontuoti.**

5. Pradinis nuompinigių dydis – 20,00 Eur per mėnesį. Į šią sumą neįskaityti komunaliniai mokesčiai, patalpų draudimo, apsaugos ir kiti mokėjimai, susiję su negyvenamųjų patalpų aptarnavimu.

6. Patalpų nuomos sutarties trukmė – ne mažiau vienerių ir ne daugiau penkerių metų.

7. Konkurso dalyvių pradinis įnašas, kuris yra lygus paskelbtam 3 mėnesių pradiniam nuompinigių dydžiui – 60,00 Eur, turi būti sumokėtas Pasvalio rajono savivaldybės administracijos Daujėnų seniūnijai, įstaigos kodas 188617792, atsiskaitomoji sąskaita Nr. LT05 4010 0426 0024 2238, AB Luminor bankas (kodas 40100).

8. Komisijos posėdžio, kuriame bus plėšiami konkurso dalyvių vokai su pasiūlymais, vieta – Pasvalio rajono savivaldybės administracijos Daujėnų seniūnija, Stoties g. 2, Daujėnų mstl., Daujėnų sen., Pasvalio r. sav. (posėdžių salė). **Posėdis įvyks 2021 m. gegužės 6 d. d. 9.30 val.** Šiame posėdyje gali dalyvauti visi pasiūlymus pateikę konkurso dalyviai arba jų tinkamai, įstatymų nustatyta tvarka, įgalioti atstovai.

9. Dėl papildomos informacijos apie konkurso sąlygas ir patalpas kreiptis į Daujėnų seniūnijos seniūno pavaduotoją Sigitą Savicką arba tel. (8 451) 48 116, el. p. daujenusen@pasvalys.lt. Turto apžiūra vyks 2021 m. gegužės 5 d. 9–9.30 val. (apžiūros laiką būtina suderinti iš anksto).

10. Konkurso dalyvių vokai su paraiškomis priimami darbo dienomis iki **2021 m. gegužės 6 d. 9.00 val.,** adresu: Stoties g. 2, Daujėnų mstl., Daujėnų sen., Pasvalio r. sav.

11. Fiziniai asmenys ir juridiniai asmenys, norintys dalyvauti turto nuomos konkurse arba jų įgalioti atstovai iki skelbime nurodyto laiko pateikia užklijuotą voką, ant kurio turi būti užrašyta: konkurso dalyvio pavadinimas ir adresas bei nuoroda „Pastato, esančio Stoties g. 2, Daujėnų mstl., Pasvalio r. sav., 5 kv. m. stogo nuomos konkursui“. Voke turi būti pateikta:

11.1. paraiška, kurioje nurodoma konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, kontaktinio asmens telefono numeris, elektroninio pašto adresas;

11.2. siūlomas konkretus nuompinigių dydis;

11.3. sąskaita, į kurią pervesti grąžinamą pradinį įnašą, rekvizitai;

11.4. paaiškinimas, kokiam tikslui konkurso dalyvis naudos nuomojamą turtą;

11.5. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

11.6. pradinio įnašo sumokėjimo patvirtinimo dokumentai;

11.7.dokumentai, kuriais patvirtinama, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą.

Konkurso dalyviams, pralaimėjusiems konkursą, pradinis įnašas yra grąžinamas.

PRIDEDAMA. Pasvalio rajono savivaldybės tarybos 2020 m. spalio 28 d. sprendimas Nr. T1-205 „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimo“ (su visais aktualiais pakeitimais).